গেইলও জবাব দিয়েছেন এভাবে, ‘আমরা অবশ্যই দেখা করে নেব।’ আইপিএলে খেলার কারণে বছরের একটি নির্দিষ্ট সময়ে তাঁকে প্রায় মাস দুয়েক ভারতে থাকতে হয়। তখন বলিউডের তারকাদের সঙ্গে নানা পার্টিতেও নিয়মিতই দেখা সাক্ষাৎ হয়। পার্টি ছিল ইংলিশদের দুমড়ে-মুচড়ে দেওয়া ব্যাটিংয়ের রাতেও। আর বিধ্বংসী ব্যাটিংয়ের পর এমন ফুরফুরে মেজাজে ছিলেন যে পার্টির নিমন্ত্রণ ফেরানোর কোনো কারণই ছিল না। সারারাত তাই আনন্দ ফূর্তিতে বুঁদ হয়ে থেকেছেন। হোটেলে নিজের রুমে ফিরতে ফিরতে সেই ভোর। সেই সময়ই টুইট করে জানিয়েছেন, ‘আমি এখন ভীষণ ক্লান্ত।’ অবশ্য কখনো কখনো ক্লান্তি দূর করতেও পার্টিতে ছুটে যান তিনি। ছুটে গিয়েছিলেন এই টি-টোয়েন্টি বিশ্বকাপ অভিযান শুরুর আগেও। অস্ট্রেলিয়ার বিপক্ষে প্রস্তুতি ম্যাচ না খেলে উদ্দাম জীবনের খোঁজে ছুটে গিয়েছিলেন নাইট ক্লাবে। মুম্বাইয়ের অভিজাত নাইট ক্লাবে তাঁর নিশি অভিযানে সঙ্গ পেয়েছিলেন বলিউডের অভিনেত্রী স্নেহা উল্লালেরও।